als_Latn dik_Latn sag_Latn
Fjala “deformim” është shndërruar në një “makth” për Apple-in. Shumë pak kohë pas daljes në treg të telefonit së saj shumë të dashur, i shndritshëm dhe shumë i hollë, iPhone 6, filluan ankesat nga përdoruesit se pajisja deformohej lehtësisht, pa shkaktuar asnjë lloj force.
Apple sigurisht që e përgënjeshtroi këtë lajm, duke deklaruar se nga 10 milionë pajisje që ishin shitur gjatë fundjavës së parë të daljes në treg, vetëm 9 klientë në të gjithë botën ishin ankuar tek kompania në lidhje me deformimin e iPhone-ve.
Megjithatë, duket se problemi në fakt është përhapur shumë më shumë seç Apple pretendon. Siç edhe BGR raporton, një faqe në internet ka hedhur poshtë të gjitha pretendimet dhe përgënjeshtrimet e Apple-it, duke shfaqur një video që tregon se nuk janë deformuar vetëm 9 njësi të iPhone 6, por ka pasur edhe më shumë.
Një grup klientësh, të identifikuar me emrin ‘One of the Nine‘, kanë grumbulluar një sërë imazhesh nga përdorues të cilët iPhone 6 apo iPhone 6 Plus i tyre është deformuar pa ushtruar asnjë lloj force. Ata i kanë vendosur fotot bashkë në një video ku shfaqen mbi 300 pajisje të cilët pësojnë një dëmtim të tillë.
T’i shohim gjërat në një këndvështrim tjetër: 300 pajisje janë si një gur në oqean krahasuar me miliona njësitë e iPhone 6 dhe iPhone 6 Plus që janë shitur deri tani. Por, duhet të theksojmë se kjo çështje po bëhet shumë më serioze seç Apple kishte parashikuar, dhe duket se ka prekur shumë më shumë njerëz seç Apple deklaroi.
(Herë të lexuara: 791)
als_Latn als_Latn als_Latn als_Latn als_Latn als_Latn